Id-Direttiva tal-Kummissjoni
li temenda d-Direttiva 77/535/KEE dwar l-approssimazzjoni tal-liġijiet ta’ l-Istati Membri dwar metodi ta’ teħid ta’ kampjuni u analiżi ta’ fertilizzanti
(87/566/KEE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 76/116/KEE tat-18 ta’ Diċembru 1975 dwar l-approssimazzjoni tal-liġijiet ta’ l-Istati Membri dwar fertilizzanti [1], u b’mod partikolari Artikolu 9(2) tagħha,
Billi d-Direttiva tal-Kummissjoni 77/535/KEE [2] tipprovdi għal kontrolli uffiċjali fuq fertilizzanti tal-KEE għall-għan li tiġi kkontrollata l-konformita’ mal-ħtiġiet imposti bid-dispożizzjonijiet tal-Komunità dwar il-kwalità u l-komposizzjoni ta’ fertilizzanti, billi dik id-Direttiva għandha tiġi emendata billi taddatta Anness I, ‘Metodu ta’ teħid ta’ kampjuni għall-kontroll ta’ fertilizzanti’ sabiex jkunu jistgħu jiġu kontrollati wkoll il-fertilizzanti fluwidi meta d-Direttiva 76/116/KEE dwar il-fertilizzanti tkun ġiet estiża għall-fertilizzanti fluwidi; billi nħass il-ħtieġa wkoll għal modifika għall-kontroll tan-nitrat ta’ l-ammmonju [3] [4];
Billi l-miżuri li għalihom hemm provdut f’din id-Direttiva huma konformi ma’ l-opinjoni tal-Kumitat dwar l-Addattament għall-Progress Tekniku tad-Direttivi għat-tneħħija ta’ ostakoli tekniċi għall-kummerċ tal-fertilizzanti,
ADOTTAT DIN ID-DIRETTIVA:
Artikolu 1
Il-paragrafi fl-Anness għal din id-Direttiva huma miżjuda jew sostitwiti għal dawk bl-istess numri fl-Anness I tad-Direttiva 77/535/KEE.
Artikolu 2
1. L-Istati Membri għandhom jieħdu l-miżuri meħtieġa sabiex jikkonformaw ma’ din id-Direttiva sa mhux iktar tard mill-31 ta’ Ottubru 1988 u għandhom jinfurmaw minnufih lill-Kummissjoni bihom.
2. L-Istati Membri għandhom jikkomunikaw t-testijiet tad-dispożizzjonijiet tal-liġi nazjonali li huma jadottaw fil-qasam irregolat b’din id-Direttiva lill-Kummissjoni.
Artikolu 3
Din id-Direttiva hija ndirizzata lill-Istati Membri.
Magħmula fi Brussel, fl-24 ta’ Novembru 1987.